open-index/open-wikipedia-markdown huggingface dataset:
Timosina

miniatura|Estrutura de Resonancia Magnética Nuclear da timosina-β9 bovina.

As **timosinas** son un grupo de pequenas proteínas con diversas funcións como a unión á actina ou a intervención no desenvolvemento das células do sistema inmunitario. 
Están presentes en moitos tecidos do corpo, aínda que se denominan timosinas porque foron illadas inicialmente no timo. As timosinas teñen diversas actividades biolóxicas, e dúas en particular, a timosina α1 e β4, teñen importantes usos potenciais en medicina. En relación coas enfermidades as timosinas son categorizadas como modificadores da resposta biolóxica.

## Timosinas-β 
As β-timosinas son reguladores da actina G, é dicir, a actina non polimerizada, e son requiridas para manter un conxunto adecuado de monómeros de actina no citoplasma. É dicir, a cantidade de actina G da célula está controlada pola timosina; as unións estequiométricas 1:1 son as que responden ao fluxo de polimerización de actina baixo os sinais axeitados. A forma predominante é a **timosina β4**, que é un elemento da familia das proteínas secuestradoras de monómeros de actina.

Por tanto, a timosina β4 intercepta as moléculas de actina monoméricas impedindo a súa polimerización. Debido á abundancia no citosol e á capacidade de unir ATP da actina G, cousa que non ocorre coa actina F, considérase á timosina β4 como un regulador esencial da polimerización, tamponando en certa maneira a reacción de polimerización como segue:

Actina F ←→ actina G + Tβ4 ←→ actina G/Tβ4

O incremento da concentración de timosina no citosol provoca un incremento na concentración de monómeros de actina, inhibindo a concentración de actina F dado que esta última está en equilibrio cos monómeros de actina. A timosina mesmo compite polos monómeros de actina coa profilina.
A timosina α1 utilízase no tratamento das hepatites B e C, e inclúese en moitas vacinas para lanzar a resposta inmunitaria no tratamento doutras doenzas.

## Descubrimento 
O descubrimento das timosinas na década de 1960 fíxose cando se investigaba o papel do timo no desenvolvemento do sistema inmunlóxico. O descubrimento empezou cos traballos de Allan Goldstein. A suposición de que o papel do timo no sistema inmunitario podería implicar un mecanismo similar ao hormonal levou ao illamento do tecido do timo dunha preparación biolóxica activa chamada "Timosina Fracción 5", que podía restaurar algúns aspectos da función inmune en animais que non tiñan timo. Despois descubriuse que a Fracción 5 estaba formada por 40 pequenos péptidos (con pesos moleculares entre 1000 e 15.000 Da),

En 1972 foi identificada a "timosina α1" (composto de 28 aminoácidos) e en 1981 a "timosina β4" (composto de 43 aminoácidos).

Outros estudos identificaron unha acción completamente diferente da timosina β4, que regula a produción de actina, un compoñente do citoesqueleto e a produción de laminina, unha proteína que actúa no proceso de curación de feridas. Estanse estudando as posibles aplicacións desta substancia no tratamento dos danos na córnea ou no infarto.

## Notas
Gabriel Braga Nunes

**Gabriel Braga Nunes**, nado en São Paulo o 7 de febreiro de 1972, é un actor brasileiro.

## Véxase tamén 
### Ligazóns externas 
* Ficha na IMDb
Bad Girls

***Bad Girls*** é un filme estadounidense dirixido por Jonathan Kaplan e escrito por Ken Friedman e Yolande Turner que se estreou en 1994. Está protagonizado por Madeleine Stowe, Mary Stuart Masterson, Andie MacDowell e Drew Barrymore.

O filme conta a historia de catro ex-prostitutas que se ven relacionadas nun caso de homicidio e de evasión do cárcere, que máis tarde atoparán problemas por mor do roubo dun banco e polas investigacións de detectives de Pinkerton.

## Sinopse 
Catro fermosas mulleres que traballan nun Saloon no afastado oeste americano, vense obrigadas a fuxir cando unha delas, Cody, dispara e mata a un cliente que estaba a piques de violar a Anita. Perseguidas pola xustiza, as catro deciden dirixirse ó norte e facerse cargo dunhas terras, propiedade de Eileen. Pero antes, Cody ten que sacar do banco unha importante cantidade de cartos que conseguira aforrar para poder comezar unha nova vida. Pero cando vai retirar todo o seu diñeiro, o banco é atracado por unha banda de foraxidos, liderada por un ex amante de Cody co que ten unha conta pendente.

## Personaxes 
* Madeleine Stowe como Cody Zamora
* Mary Stuart Masterson como Anita Crown
* Andie MacDowell como Eileen Spenser
* Drew Barrymore como Lily Laronette
* James Russo como Kid Jarrett
* James LeGros como William Tucker
* Robert Loggia como Frank Jarrett
* Dermot Mulroney como Josh McCoy
* Jim Beaver como Detective de Pinkerton Graves
* Nick Chinlund como Detective de Pinkerton O'Brady
* Harry Northup como Predicador Sloan

## Véxase tamén 
### Ligazóns externas 
* Ficha na IMDb 
* Ficha en Filmaffinity
Juan y Junior (álbum)

***Juan y Junior*** é un disco de estudio do grupo musical español Juan y Junior, publicado en 1969. Trátase do único álbum do grupo.

## Lista de cancións 
#"Tiempo de amor"
#"Nada"
#"En San Juan"
#"Nos falta fe"
#"Tus ojos"
#"Bajo el sol"
#"Anduriña"
#"La caza"
#"A dos niñas"
#"Lo que el viento se llevó"
#"Para verte reír"
#"Tres días"

## Véxase tamén 
### Ligazóns externas
*20px "Anduriña", *No bico un cantar*, TVG, 26/02/2013.
Rabbit-Proof Fence (filme)

***Rabbit-Proof Fence*** é un filme australiano dirixido por Phillip Noyce que se estreou no 2002. Baséase no libro *Follow the Rabbit-Proof Fence* de Doris Pilkington Garimara, que conta a historia real da nai da autora, e doutras dúas nenas aborixes mestizas, que despois de seren arrebatadas ás súas familias polo goberno, regresaron elas soas ó seu fogar percorrendo centos de quilómetros.

## Sinopse 
[miniatura|150px|dereita|Mapa do [valado a proba de coellos que seguiron as nenas para ir dende Moore River ata Jigalong.]]
Ano 1931, Australia. Molly Craig (Everlyn Sampi) é unha nena que foxe coa súa irmá máis nova e coa súa curmá, as tres mestizas de aborixes australianos, dunha institución gobernamental creada para formar ás nenas como empregadas domésticas ó servizo da sociedade branca australiana. Armada de gran coraxe e determinación, Molly guía ás pequenas dende Moore River ata Jigalong seguindo o valado contra os coellos que atravesa o oeste de Australia. Vivirán unha auténtica odisea percorrendo as 1.500 millas que as separan do seu fogar.

## Personaxes 
* Everlyn Sampi como Molly Craig
* Kenneth Branagh como A.O. Neville
* David Gulpilil como Moodoo
* Tianna Sansbury como Daisy Craig Kadibill
* Laura Monaghan como Gracie Fields
* Jason Clarke como Constable Riggs
* Ningali Lawford como Maud
* Myarn Lawford como Avoa de Molly
* Deborah Mailman como Mavis

## Galardóns e nomeamentos 
* 2002: Premio do público no Festival Internacional de Cine de Edimburgo.

## Véxase tamén 
### Outros artigos 
* Rabbit-proof fence
* Xeracións roubadas
* Aborixes australianos
### Bibliografía 
*
Secundino Torres Vázquez

**Secundino Torres Vázquez**, nado en Xiadás (Boqueixón) en 1930 e finado no mesmo concello o 21 de abril de 2016, foi un político galego.

## Traxectoria 
Nas eleccións municipais de 1979 foi elixido concelleiro e tenente de alcalde en Boqueixón pola candidatura independente encabezada por Luis Bragaña Neira. Nas eleccións municipais de 1983 encabezou a Candidatura dos Independentes de Boqueixón e foi elixido alcalde. Nas municipais de 1987 foi o cabeza de lista da Coalición Progresista Galega e resultou reelixido alcalde con maioría absoluta. Foi un dos alcaldes desta formación que respaldou o apoio de 3 dos seus deputados provinciais á moción de censura promovida polos socialistas na Deputación da Coruña en xuño de 1989. Nas municipais de 1991 encabezou a candidatura da CNG perdendo a alcaldía en favor do PPdeG, o cal logrou a maioría absoluta con Adolfo Gacio Vázquez (que fora o seu número 2 os 8 anos anteriores) como candidato.

## Notas 
## Véxase tamén 
### Outros artigos 
*Eleccións municipais en Boqueixón
Pobo bardi

Os **bardi** son un pobo indíxena de Australia natural da área do norte de Broome e partes da península de Dampier na rexión de Kimberley. Djarindjin, Lombadina e Bardi son tres comunidades Bardi na zona.

O dramaturgo e músico Jimmy Chi ten ascendencia bardi, así como tamén a actriz Everlyn Sampi.

O resort Kooljaman en Cabo Leveque é rexentado polo pobo bardi.

## Outros artigos 
* Lingua bardi
* Broome
* Bardi (vila)

## Notas
Morgause

**Morgause**, tamén coñecida nas obras mais temperás como **Gwyar** ou **Anna**, é a irmá ou medio irmá do Rei Artur na Materia de Bretaña. Na súa primeira aparición, ela é a irmá de Artur e filla de Uther Pendragon e Igraine; chámase Gwyar e é a nai de Gwalchmei. En *Historia Regum Britanniae* de Geoffrey de Monmouth (1136), ela é Anna, nai de Gauvain e de Mordred. En obras máis tardías xa aparece como Morgause, filla de Igraine e de Gorlois. Máis tarde, Morgause queda en estado de Mordred despois de deitarse con Artur cando aínda non estaban ó tanto da súa relación familiar. O seu marido é o Rei Lot, un inimigo de Artur nas rebelións que seguiron a súa coroación.

Tamén se lle atribúen como irmás a Elaine e Morgana. Os traballos tardíos outórganlle cinco fillos, todos homes, mentres que as primeiras obras tamén falan dalgunha filla. Do máis vello ó máis novo, os fillos de Morgause son Gauvain, quen chegou a ser un dos mellores cabaleiros da Táboa Redonda, Agravain, un traidor miserable, Gaheris, Gareth, un cabaleiro amábel e cariñoso, e Mordred, o seu fillo con Artur. Os seus fillos desempeñan papeis fundamentais na historia de Artur e o seu reino. Tamén aparece como un personaxe activo en ''Le Morte D'Arthur* de Thomas Malory, en Lancelot-Graal e no Ciclo da Pos-Vulgata.

En *Le Morte D'Arthur* e no Ciclo da Pos-Vulgata, o seu marido morre en combate a mans do Rei Pellinore, o que fixo que comezase unha vinganza de sangue entre as familias de Pellinore e Lot. Gauvain e Gaheris matan a Pellinore, e máis tarde, Morgause ten un romance con Lamorak, fillo de Pellinore e un dos mellores cabaleiros da Táboa Redonda. O seu fillo Gaheris descóbreos xuntos, e mata á súa nai na cama mentres que deixa marchar a Lamorak. Pensando que fora Lamorak quen matara á súa nai, Gauvain, Agravain e Mordred únense a Gaheris para emboscar a Lamorak e matalo. Os irmáns eventualmente descobren que Gaheris fora o asasina da súa nai e este é desterrado da corte (aínda que logo aparece na narrativa posterior).

## Morgause no audiovisual 
Ó ser un personaxe recorrente da Materia de Bretaña, aparece en varios filmes que relatan as aventuras do Rei Artur. Porén, é frecuente que se combinen os personaxes de Morgana e de Morgause como unha soa persoa. Algúns dos filmes nos que aparece son *Excalibur* (1981) e *The Mists of Avalon* (2001). Tamén aparece na serie de televisión *Merlin'' (1998).

## Véxase tamén 
### Outros artigos 
* Rei Artur
* Rei Lot
* Mordred
* Gauvain
Condal Club de Fútbol

:*Non debe confundirse co Club Deportivo Condal.*

O **Condal Club de Fútbol** é un club de fútbol español do concello de Noreña, en Asturias. Foi fundado en 1968 e actualmente xoga no grupo II da Terceira División Española.

## Uniforme 
* **Uniforme titular**: Camiseta vermella, pantalón azul e medias vermellas. 
* **Uniforme alternativo**: Camiseta azul, pantalón azul e medias azuis.

## Estadio 
O equipo disputa os seus partidos como local no estadio Alejandro Ortea que dispón dunha capacidade para 2.500 espectadores. Por este estadio pasaron equipos históricos da Terceira División de España así como o Real Oviedo que pode ser considerado como un equipo histórico a nivel nacional.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 0
* **Tempadas en 3ª**: 14

### Historial na liga 
## Véxase tamén 
### Ligazóns externas 
* Web do Condal
Galicia Recreativa

***Galicia Recreativa***, foi un periódico galego que se editou Pontevedra entre 1890 e 1893.

## Historia e características 
Subtitulado ***Semanario Popular-Utile et Dulce***, apareceu o 2 de febreiro de 1890. Dirixida por Hipólito Codesido Sánchez, entre os seus redactores estaba Javier Valcarce Ocampo. Revista de tendencia católica, incluíu información de actualidade, pero non política, retratos de persoeiros públicos, poemas e textos literarios. Entre os seus colaboradores figuraron Víctor de Silva Posada e Luis Cordavias Pascual. Publicou dous contos infantís de Amador Montenegro: "Polos niños" e "As formillas".

Entre novembro de 1891 e marzo de 1892 sufriu unha interrupción. Cesou a súa publicación o 26 de novembro de 1892. Parece que se seguiu publicando en 1893.

## Notas 
## Véxase tamén 
### Bibliografía 
* 

* 

### Outros artigos 
* Lista de publicacións impresas da provincia de Pontevedra
Club Deportivo Covadonga

O **Club Deportivo Covadonga** é un club de fútbol español da cidade de Oviedo, en Asturias. Foi fundado en 1979 e actualmente xoga no grupo II da Terceira División Española.

## Uniforme 
* **Uniforme títular**: Camiseta azul, pantalón branco, medias azuis. 
* **Uniforme alternativo**: Camiseta vermella, pantalón branco, medias vermellas.

## Estadio 
Este campo substitúe ao antigo campo de **Los Castañales**.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 0
* **Tempadas en 3ª**: 12

### Historial na liga 
## Xogadores destacados 
*  Adrián Colunga

## Véxase tamén 
### Ligazóns externas 
* Sitio web oficial
Sonia Ramos Piñeiro

**Sonia Ramos Piñeiro**, nada en Lugo en 1969, é unha funcionaria galega.

## Traxectoria
Licenciouse en Dereito pola Universidade Pontificia Comillas. Ingresou no corpo superior de administradores civís, e en 2000 foi nomeada no segundo goberno de José María Aznar subdirectora xeral da Función Pública local. En 2004, coa chegada ao poder do PSOE incorporouse como subdirectora xeral de Axudas ás Vítimas do Terrorismo e de Atención Cidadá, onde permaneceu durante oito anos. En 2012 foi escollida por Jorge Fernández Díaz, o novo ministro do Interior, para a dirección xeral de Apoio ás Vítimas do Terrorismo, e ocupou o cargo até 2020. Despois pasou a traballar como subdirectora xeral no Concello de Madrid, na Escuela Madrid Talento.

## Notas
Ministerio de Traballo e Economía Social (España)

O **Ministerio de Traballo e Economía Social** de España é o departamento ministerial con competencias en relacións laborais, de emprego e de economía social. A súa titular é Yolanda Díaz.  

## Historia 
O Ministerio de Traballo é un dos ministerios con maior historia, tendo as súas orixes a principios do século XX. O ministerio foi fusionado en multitude de ocasións co ministerio de sanidade ou mesmo co ministerio de agricultura, con todo, a tendencia sempre foi a de ser un ministerio autónomo con competencias non só en emprego, senón tamén nos ámbitos da seguridade social e migración.

A súa nomenclatura do ministerio mantívose sempre como *Ministerio de Traballo*, fóra dos gobernos de Mariano Rajoy na que cambiou á denominación de 'Ministerio de Emprego'.

En xaneiro de 2020, no goberno de coalición PSOE Unidas-Podemos presidido por Pedro Sánchez o ministerio de Traballo, Migracións e Seguridade Social desdobrouse en dous:
* **Ministerio de Traballo e Economía Social**, titular: Yolanda Díaz.
* **Ministerio de Inclusión, Seguridade Social e Migracións**, titular: José Luis Escrivá.

## Lista de ministras e ministros de Traballo 
: (1) Ministerio de Traballo e Previsión Social
: (2) Ministerio de Traballo, Sanidade e Previsión Social
: (3) Ministerio de Traballo, Sanidade e Xustiza
: (4) Ministerio de Traballo e Previsión
: (5) Ministerio de Traballo e Asistencia Social
: (6) Ministerio de Traballo
: (7) Ministerio de Agricultura e Traballo
: (8) Ministerio de Traballo, Sanidade e Seguridade Social
: (9) Ministerio de Traballo e Seguridade Social
: (10) Ministerio de Traballo e Asuntos Sociais
: (11) Ministerio de Traballo e Inmigración
: (12) Ministerio de Traballo, Comercio e Industria
: (13) Ministerio de Acción e Organización Sindical
: (14) Ministerio de Emprego e Seguridade Social
: (15) Ministerio de Traballo, Migracións e Seguridade Social 

## Funcións 
Corresponde ao Ministerio de Traballo, Migracións e Seguridade Social a proposta e execución da política do Goberno en materia de emprego e de Seguridade Social, así como o desenvolvemento da política do Goberno en materia de estranxeiría, inmigración e emigración.

## Estrutura 
Este Ministerio estrutúrase nos seguintes órganos superiores:

*Secretaría de Estado de Migracións.
*Secretaría de Estado da Seguridade Social.
*Secretaría de Estado de Emprego.
*Subsecretaría de Traballo, Migracións e Seguridade Social.

O Consello Económico e Social queda adscrito ao Ministerio de Traballo, Migracións e Seguridade Social.

## Notas
Lúa chea

***Lúa chea*** é un disco de estudio do músico español Juan Pardo. O álbum publicouse o 28 de setembro de 2003, baixo o selo EMI.

## Lista de cancións 
## Véxase tamén
### Ligazóns externas
*Datos do álbum en itunes.apple.com
Claudas

**Claudas** ou **Rei Claudas** é un rei franco ficticio e un opoñente do Rei Artur, Lanzarote do Lago e Bors na literatura da Materia de Bretaña. O seu reino é nomeado como "Terre Deserte" (*Terra deserta*), ou "Land Laid Waste" (*Terra arrasada*); chamado así pola destrución que Uther Pendragon fixera alí. Claudas aparece como o adversario da Táboa Redonda en *Perlesvaus*, Lancelot-Graal, o Ciclo da Pos-Vulgata e ''Le Morte D'Arthur''.

Decláralle a guerra ós reis Ban e Bors no primeiro período do reinado de Artur, e ten éxito conquistando moitas das súas terras. Ban e Bors axudan a Artur no seu conflito cos reis rebeldes na Bretaña, pero Artur é incapaz de enviar reforzos para facer fronte a Claudas. Bors morre loitando contra Claudas, quen toma ós seus fillos (Bors o Mozo e Lionel) e os leva como prisioneiros á súa corte. Cando Ban morre, o seu fillo Lanzarote do Lago déixase levar pola Dona do Lago para ser criado no seu pazo debaixo da auga. Posteriormente, Artur chega a unha tregua con Claudas que dura algún tempo.

Cando son maiores, Lionel e Bors o Mozo matan ó fillo de Claudas, Dorin, e escapan para reunirse co seu curmán Lanzarote do Lago no pazo da Dona do Lago. Co tempo, os tres van a Camelot para se converter en Cabaleiros da Táboa Redonda. Anos máis tarde, despois de que Claudas encarcerase a un curmán de Xenevra, Artur, Bors o Mozo e Lionel deciden axustar contas. Derrótano e recuperan as terras de Ban, de Bors, e tódalas outras terras que Claudas fora adquirindo. Xa vello, o rei Claudas marcha para Roma en desgraza, mentres que o seu fillo Claudin, convértese nun cabaleiro excelente e un home virtuoso que finalmente se une a Bors o Mozo, a Perceval, a Galahaz e a outras oito persoas para presenciar o Santo Graal.

## Claudas como personaxe histórico 
A figura de Claudas pode estar baseada en datos históricos de reis francos, especialmente Clodión e Clodoveo I. As súas conquistas aseméllanse ás de Clodoveo e ás veces mesmo se di que puidera ser un antepasado seu.

## Véxase tamén 
### Outros artigos 
* Rei Artur
* Bors
* Ban
Markel Susaeta

**Markel Susaeta Laskurain**, nado en Éibar (Guipúscoa) o 14 de decembro de 1987, é un exfutbolista español. Xogaba de interior dereito ou mediapunta e desenvolveu case toda a súa carreira no Athletic Club.

## Traxectoria 
Formouse nas categoría inferiores do Athletic Club, equipo ao que chegou na categoría alevín. Pasou por todas as categorías do club ata chegar ao primeiro equipo. No ano 2007, sendo xogador do Bilbao Athletic, Joaquín Caparrós chamouno para para facer a pretempada co primeiro equipo nos Países Baixos. Debutou co primeiro equipo o 2 de setembro de 2007 nun partido que enfrontaba ó Athletic contra o FC Barcelona. O equipo azulgrana gañou por 3-1, e Susaeta anotou o gol do Athletic. No seu segundo partido, o primeiro en San Mamés, anotou outro gol no empate contra o Real Zaragoza por 1-1.

Nese ano, converteuse nun xogador imprescindible para Caparrós, e xogou 29 partidos, nos que anotou 4 goles. A partir de entón, conseguiu ter ficha no primeiro equipo, e ser un xogador importante no Athletic.

## Palmarés 
* Subcampión da Copa do Rei de fútbol (1): 2009
* Subcampión da Supercopa de España (1): 2009

## Véxase tamén 
### Ligazóns externas 
* Ficha de Markel Susaeta en Athletic-Club.net
* Datos do xogador en bdfutbol.com
Francisco Echave

**Francisco Echave Michelena**, nado en Donostia o 14 de setembro de 1910 e finado o 25 de xuño de 1969, foi un árbitro de fútbol vasco.

## Traxectoria 
Ingresou como árbitro o 2 de febreiro de 1934, reingresando de novo o 6 de decembro de 1941. Entre outros encontros, pitou a final da Copa do Rei 1946–47 entre o Real Madrid e o RCD Espanyol (2–0) en Riazor.

## Véxase tamén 
### Ligazóns externas 
* Datos do adestrador en euskomedia.org
Operation Dumbo Drop

***Operation Dumbo Drop*** é un filme estadounidense de comedia dirixido por Simon Wincer que se estreou en 1995.

## Sinopse 
Durante a Guerra de Vietnam, o capitán Doyle chega a unha estratéxica aldea para substituír o capitán Sam Cahill. Ambos teñen unha importante misión: conseguir un elefante e levalo á aldea para substituír o que un grupo do Vietcong matara.

## Personaxes 
* Danny Glover como Capitán Sam Cahill
* Ray Liotta como Capitán T.C. Doyle
* Denis Leary como Davis Poole
* Doug E. Doug como Harvey Ashford
* Corin Nemec como Lawrence Farley
* Dinh Thien Le como Linh
* Tchéky Karyo como Goddard
* Hoang Ly como Coronel Nguyen
* Vo Trung Anh como Tenente Quang
* Marshall Bell como Maior Pederson

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Célula principal paratiroide

miniatura|350px|Micrografía dunha preparación de glándula paratiroide, tinguida con hematoxilina-eosina.
As **células principais paratiroides** (ou, simplemente, **células paratiroides**) son as células da glándula paratiroide encargadas de producir a parathormona (PTH). Están acompañadas na glándula polas células oxifílicas e as células acuosas da paratiroide.

Cando estas células aumentan a súa actividade produtora de PTH, a hormona fai que se incremente considerablemente a concentración de calcio no plasma sanguíneo. As células paratiroides son un dos poucos tipos de células que regulan os niveis de calcio intracelulares como consecuencia de cambios na concentración extracelular (plasmática) do calcio. Utilizan un receptor sensible ao calcio e un mecanismo regulador de retroalimentación negativa.

## Características histolóxicas
As células principais paratiroides son poligonais, de 7 a 10 microns de diámetro con núcleo central e citoplasma claro algo acidófilo. Presentan cisternas do retículo endoplasmático rugoso dispostas paralelamente en conxuntos moi rechamantes, mitocondrias alongadas e un aparato de Golgi pequeno e xustanuclear. No citoplasma obsérvanse abundantes gránulos de glicóxeno (polisacárido de reserva) e de lipofuscina. Tamén hai gránulos arxirófilos revestidos de membrana, irregulares e densos, que se agrupan na periferia da célula. Ás veces presentan un só cilio abortivo proxectado cara ao espazo intercelular .

## Secreción de PTH 
A secreción da hormona paratiroide está controlada principalmente pola concentración de calcio ([Ca2+]) no plasma sanguíneo por medio dunha retroalimentación negativa. É dicir, se hai moito calcio extracelular a célula non segrega a hormona. As moléculas do receptor sensible ao calcio localizadas nas células principais paratiroides detectan as concentracións de Ca2+. Estes receptores están acoplados á proteína G. O calcio extracelular desencadea a cascada de activación da proteína G a través da acción da fosfolipase C. Como consecuencia orixínanse mensaxeiros intracelulares (IP3 e diacilglicerol), os cales causan unha liberación de calcio dos seus depósitos intracelulares e un fluxo de calcio extracelular no espazo citoplasmático. O efecto desta sinalización por niveis elevados de calcio extracelular orixina unha concentración de calcio intracelular, que inhibe a secreción da PTH preformada almacenada en gránulos nas células da glándula paratiroide. Por tanto, o exceso de calcio *inhibe* a fusión das vesículas e a liberación da PTH.

## Nomenclatura
O termo "célula principal" tamén se usa para referirse a células doutros tecidos con outras características. Tamén se fala de "células principais gástricas" ou "células principais" dos paraganglios e dos túbulos colectores dos riles.

## Notas
## Ligazóns externas
* BUHistology - 15002loa http://www.bu.edu/histology/p/15002loa.htm
El Criterio Gallego

**El Criterio Gallego** foi o título de varias publicacións:

****El Criterio Gallego***, periódico editado en Pontevedra en 1893.
****El Criterio Gallego***, periódico editado na Guarda en 1899.

## Véxase tamén
### Outros artigos
*El Criterio
Greg Stiemsma

**Gregory Stiemsma**, nado o 26 de setembro de 1985 en Randolph, Wisconsin, é un ex xogador estadounidense de baloncesto profesional.

## Traxectoria 
### Instituto 
Stiemsma naceu e creceu en Randolph, Wisconsin. Liderou ao seu equipo do instituto, os Randolph Rockets, a tres títulos consecutivos da División 4, que daquela era a liga máis inferior de Wisconsin.

### Universidade 
Stiemsma xogou para a Universidade de Wisconsin-Madison cos Badgers. Coma sophomore, a Stiemsma se lle diagnosticou unha depresión tras non poder ser academicamente elixible para continuar xogando ao baloncesto debido ás súas malas notas.

### Profesional 
Stiemsma foise a xogar a Turquía, co Oyak Renault. Tras deixar Turquía, asinou un contrato para xogar en Corea do Sur.

O 13 de abril de 2010, tras xogar unha tempada nos Sioux Falls Skyforce da NBA Development League, Stiemsma asinou un contrato cos Minnesota Timberwolves da NBA. Porén, o 10 de setembro foi despedido sen xogar ningún partido.

En outubro de 2010, asinou un contrato de dous anos co Türk Telekom B.K. en Turquía.

Tras xogar de novo nos Skyforce da NBA D-League, o 9 de decembro de 2011 asinou cos Boston Celtics. Fixo o seu debut na NBA o 28 de decembro de 2011 contra os New Orleans Hornets, xogando 20 minutos, e acadando 2 puntos, 6 tapóns e 4 rebotes. Os seus 6 tapóns foron o récord dun xogador dos Celtics no seu debut.

O 21 de xullo de 2012, Stiemsma asinou un acordo cos Minnesota Timberwolves. Os Celtics tiñan a opción de igualar a oferta, pero o 23 de xullo decidiron non facelo. Así, Stiemsma uniuse oficialmente ós Timberwolves o 2 de agosto de 2012. Foi cortado polos Timberwolves o 7 de xullo de 2013.

O 10 de xullo de 2013, fichou polos New Orleans Pelicans. O 14 de xullo de 2014, foi cortado polos Pelicans.

O 4 de setembro de 2014, Stiemsma asinou cos Toronto Raptors.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
El Criterio Gallego (Pontevedra)

***El Criterio Gallego*** foi un periódico editado en Pontevedra en 1893 e 1896.

## Historia e características 
Subtitulado *Diario católico de la mañana*, apareceu a mediados de abril de 1893. Dirixido por Hipólito Codesido Sánchez. Publicación de tendencia carlista, trataba temas políticos. Entre os seus redactores figuraron Emilio Canda Adán, Carmelo Castiñeira Antelo e Eusebio Vence Calviño. O 18 de xullo de 1893 incluíu unha sección titulada "Hoja Literaria", dedicada a Rosalía de Castro, na que apareceron traballos en castelán, un poema de Filomena Dato Muruais e algúns versos da propia Rosalía. A partir de 1894 subtitulouse *Diario Católico* e publicou como folletín *El Pórtico de la Gloria* de Antonio López Ferreiro. Cesou a súa edición a principios de setembro de 1895. Volveu aparecer a principios de abril de 1896 pero pechou definitivamente en outubro dese ano.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
### Ligazóns externas 
* Ficha na Hemeroteca da Deputación de Pontevedra
The Family Man

***Family Man*** é un filme estadounidense do ano 2000, do xénero de comedia dramática, dirixido por Brett Ratner e con Nicolas Cage, Téa Leoni e Don Cheadle nos papeis principais.

## Sinopse 
Jack Campbell (Nicolas Cage) é un egocéntrico broker de Wall Street coa única obsesión de traballar e unha vida chea de luxo. Un día, tras un incidente nunha tenda durante a Noiteboa, esperta vivindo outra vida alternativa: agora é un humilde vendedor de pneumáticos de Nova Jersey, casado coa súa antiga noiva Kate (Téa Leoni), á que abandonara anos antes para triunfar na súa carreira no mundo das finanzas.

## Elenco 
* Nicolas Cage como Jack Campbell
* Téa Leoni como Kate Reynolds
* Don Cheadle como Cash
* Jake e Ryan Milkovich como Josh
* Makenzie Vega como Annie
* Jeremy Piven como Arnie
* Saul Rubinek como Alan Mintz
* Josef Sommer como Peter Lassiter
* Harve Presnell como Big Ed
* Mary Beth Hurt como Adelle
* Amber Valletta como Paula
* Ken Leung como Sam Wong
* Kate Walsh como Jeannie
* Gianni Russo como Nick
* Tom McGowan como Bill
* Joel McKinnon Miller como Tommy
* Robert Downey, Sr. como home da casa
* Paul Sorvino como Sydney Potter

## Véxase tamén 
### Ligazóns externas 
* *The Family Man* en Allmovie 
* Ficha de *The Family Man* en Rotten Tomatoes 
* *The Family Man* en Metacritic 
* Ficha de *The Family Man* en Box Office Mojo
Goente, Vilachá, Monfero

**Goente** é un lugar da parroquia de Vilachá no concello coruñés de Monfero na comarca do Eume. Tiña 7 habitantes no ano 2010 segundo datos do INE, dos cales 5 eran homes e 2 eran mulleres.

## Lugares e parroquias 
### Lugares de Vilachá 
### Parroquias de Monfero
Bill Wyman's Rhythm Kings

'''Bill Wyman's Rhythm Kings'* é unha banda de blues-rock fundada e liderada polo ex-baixista dos Rolling Stones Bill Wyman. Conxuntamente co seu compañeiro musical Terry Taylor, o dúo dos "Dirty Boys", produce, arranxa e compón material orixinal para esta banda.

The Rhythm Kings son coñecidos polas súas actuacións ao vivo e as súas frecuentes xiras polo Reino Unido e o resto de Europa. O grupo estivo só unha vez en Estados Unidos, durante o 2001.

## Discos publicados 
* *Struttin' Our Stuff* (1997)
* *Anyway The Wind Blows* (1999)
* *Groovin'* (2000)
* *Double Bill* (2001)
* *Just For A Thrill* (2004)
* *Rhythm Kings Live* (2005)
* *Live Communication'' (2011)

## Sinxelos 
* Groovin' / Can't Get My Rest At Night / * Gambler's Lament (2000)
* That's How Heartaches Are Made / * I Know (You Don't Love Me No More) (2004)

## Ao vivo 
* "Live In Europe" (1998)
* "Rides Again" (2000)
* "Travelin' Band" (2001)
* "On The Road Again" (2002)

## DVD 
* "Bill Wyman's Rhythm Kings in Concert" (2002)
* "Bill Wyman's Rhythm Kings" (2004)

## Músicos 
Membros da xira:
* Bill Wyman, baixo e voz
* Gary Brooker, teclado e voz
* Georgie Fame, teclado e voz
* Mike Sanchez, teclado e voz
* Beverly Skeete, voz
* Janice Hoyte, voz
* Eddie Floyd, voz
* Graham Broad, batería
* Albert Lee, guitarra e voz
* Andy Fairweather-Low, guitarra e voz
* Martin Taylor, guitarra
* Terry Taylor, guitarra e voz
* Nick Payn, saxofón
* Frank Mead, saxofón
* Geraint Watkins, teclado e voz
* Gary U.S. Bonds, voz

Convidados de estudio:
* Paul Carrack, voz
* Eric Clapton, guitarra
* Peter Frampton, guitarra
* George Harrison, guitarra
* Mark Knopfler, guitarra
* Mick Taylor, guitarra
* Odetta, voz
* Anita Kelsey, coros
* Nicky Hopkins, piano
* Chris Stainton, teclado
* Max Middleton, teclado
* Henry Spinetti, batería
* Ray Cooper, percusión
* Axel Zwingenberger, piano

## Véxase tamén 
### Ligazóns externas 
* Páxina oficial de Bill Wyman's Rhythm Kings
* Bill Wyman's Rhythm Kings page
* Atlantic City 2001-08-03
* Albany 2001-08-09
* Harrisburg 2001-08-13
Sociedad Deportiva Noja

A **Sociedad Deportiva Noja** é un club de fútbol español de Noja, en Cantabria. O club actual data de 1963, aínda que con anterioridade houbese outros equipos na localidade: o *Brusco Sport* nos anos 30 e o *Noja CF*, fundado en 1943 e desaparecido en 1949 tras varias campañas en Segunda e Terceira Rexional. Actualmente o club milita no grupo III da Terceira División Española, pero durante dúas tempadas militou en Segunda B.

## Uniforme 
* **Primeiro uniforme**: Camiseta verdibranca, pantalón branco e medias verdes. 
***Segundo uniforme**: Camiseta, pantalón e medias amarelas.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 2
* **Tempadas en 3ª**: 22 (Incluída a 2011/12)
* **Mellor clasificación en Segunda B**: 17º (1998-99)
* **Mellor clasificación na Copa do Rei**: Segunda rolda (1995)

### Historial na liga 
## Xogadores destacados 
* Hugo López
* Oussama Souaidy
* Limamou Mbengue

## Palmarés 
***Terceira División Española (8)**: 1993-94, 1999-00, 2000-01, 2001-02, 2003-04, 2006-07, 2009-10, 2010-11
***Segunda Rexional (1)**: 1970-71
***Copa RFEF (Fase Cantabria) (1):** 2009 
* Subcampión de Terceira División (2): 1997-98, 2008-09
* Subcampión de Rexional Preferente (1): 1991-92

### Premios 
* **Trofeo invicto Don Balón:** 2001-2002

## Véxase tamén 
### Ligazóns externas 
* Web oficial 
* Web do Noja en Futbolme.com
Fornos, Vilachá, Monfero

**Fornos** é un lugar da parroquia de Vilachá no concello coruñés de Monfero na comarca do Eume. Estaba despoboado no ano 2010, aínda que en 2024 xa tiña 1 habitante (1 home).

## Notas 

## Lugares e parroquias 
### Lugares de Vilachá 
### Parroquias de Monfero
Xunta de Comunidades de Castela-A Mancha

A **Xunta de Comunidades de Castela-A Mancha** (en castelán: *Junta de Comunidades de Castilla-La Mancha*) ou simplemente **Xunta de Comunidades**, é a institución en que se organiza o autogoberno da comunidade autónoma de Castela-A Mancha, España.

A Xunta de Comunidades está integrada polas Cortes de Castela-A Mancha, polo presidente da Xunta de Comunidades e polo Consello de Goberno.

## Cortes de Castela-A Mancha 
As Cortes de Castela-A Mancha son a Asemblea Lexislativa da Comunidade Autónoma, á que corresponde a elaboración e aprobación das Leis e a elección e cesamento do Presidente da Xunta de Comunidades.

## Presidente da Xunta de Comunidades 
O Presidente da Xunta de Comunidades é o supremo representante da Comunidade Autónoma e o representante ordinario do Estado na mesma; a súa elección ten lugar polo voto favorable da maioría absoluta do Pleno das Cortes de Castela-A Mancha e o seu nomeamento corresponde ao Rei.

## Consello de Goberno 
O Consello de Goberno é o órgano político e administrativo superior da Comunidade, ao que corresponde o exercicio da potestade regulamentaria e o desempeño da función executiva; está composto polo Presidente da Xunta de Comunidades, que o preside, e polos Conselleiros nomeados por el para facerse cargo das distintas Consellerías.

Tras a última remodelación do Goberno de Castela-A Mancha producida o 5 de xullo de 2015, o Consello de Goberno está formado polos seguintes conselleiros:

## Notas 
## Véxase tamén 
* Estatuto de Autonomía de Castela-A Mancha

### Ligazóns externas 
* Xunta de Comunidades de Castela-A Mancha 
* Cortes de Castela-A Mancha
República Popular de Montenegro

[miniatura|250px|A **República Popular de Montenegro** (en vermello) na [República Federal Popular de Iugoslavia.]]

A **República Popular de Montenegro** (en serbio *Federativna Narodna Republika Crna Gora*) foi a denominación oficial de Montenegro entre 1946 e 1963 cando pertencía á República Federal Popular de Iugoslavia.

Desde 1943, no curso da segunda guerra mundial, e até 1946, entre o bando dos partisanos xa se condideraba esta república, que coexistía co aínda vixente Reino de Iugoslavia.

En 1963, tras un cambio constituciuonal en Iugoslavia, convértese na República Socialista de Montenegro, dentro da República Federal Socialista de Iugoslavia.

## Véxase tamén 
* Iugoslavia
* República Federal Popular de Iugoslavia 
* República Federal Socialista de Iugoslavia
Adolfo Mosquera

**Adolfo Mosquera Castro**, nado en Caldas de Reis o 3 de xullo de 1860 e finado na mesma vila o 30 de xaneiro de 1940, foi un avogado, xornalista e escritor galego.

## Traxectoria 
Estudou Dereito na Universidade de Santiago de Compostela e ao rematar instalouse como avogado en Caldas de Reis. Dono dun balneario en Catoira. Republicano, dirixiu *El Umia* (1886), foi redactor de *El Ciclón* de Pontevedra e promoveu os periódicos *El Demócrata* e *La Democracia* de Caldas de Reis. Publicou un poema en *A Gaita Gallega*. Foi secretario do concello da Guarda durante a ditadura de Primo de Rivera e na Segunda República do Grove e Caldas de Reis (1935). Foi un escritor combativo contra o caciquismo e poeta. Escribiu baixo os pseudónimos **Sensitiva** e **El duende de Mazaracos**. Obtivo premios en certames rexionais, un deles pola poesía costumista "Os feitizos y-os meigallos". Publicou un relato en dúas entregas titulado "Na represa" en *O Galiciano*.

## Obras 
* *Versos*.

## Notas 
## Véxase tamén 
### Bibliografía 
* 

### Ligazóns externas 
* Algúns datos biográficos
FORTE

**FORTE** (acrónimo de *Fast On-orbit Recording of Transient Events*) é un satélite artificial dos Estados Unidos lanzado o 29 de agosto de 1997 mediante un foguete Pegasus XL desde a base Vandenberg da Forza Aérea.

## Características 
A misión de FORTE é facer medicións de radioemisións provenientes da superficie terrestre para verificar que se cumpren os tratados de prohibición de ensaios nucleares.

A estrutura básica do satélite está feita dun composto de grafito e epoxi e pesa só 41&nbsp;kg. FORTE leva unha antena despregable de 10 m de longo, varios magnetómetros, un sensor de horizonte terrestre, un volante de inercia e unha barra de torque magnético.

## Notas 
## Véxase tamén 
### Ligazóns externas 
* Páxina de FORTE
Tempada 2000-01 da NBA

A **tempada 2000-01 da NBA** foi a 55ª da historia da National Basketball Association. A tempada rematou cos Los Angeles Lakers gañando o seu segundo campionato consecutivo tras gañar aos Philadelphia 76ers por 4-1.

## Aspectos destacados 
*O All-Star Game da NBA xogouse no MCI Center en Washington, D.C.. O Leste gañou por 111-110, e o MVP foi Allen Iverson dos Philadelphia 76ers.
*Os Grizzlies xogaron a súa derradeira tempada en Vancouver antes de irse a Memphis, Tennessee, deixando aos Toronto Raptors coma o único equipo do Canadá da NBA.
*Os Dallas Mavericks xogaron a súa última tempada no Reunion Arena. Ademais, se clasificaron para os Playoffs por primeira vez dende a tempada 1989-90.
*Os Los Angeles Lakers gañaron o seu segundo título consecutivo, cunha marca de 15-1 nos Playoffs, a mellor porcentaxe de vitorias nos Playoffs na historia da NBA.
*Os Toronto Raptors chegaron á segunda rolda dos Playoffs por primeira (e aínda única) vez na historia da franquía, tras gañar aos New York Knicks por 3-2. Perderon na segunda rolda contra os Philadelphia 76ers por 4-3.
*Antes do comezo da tempada, Alonzo Mourning, xogador dos Miami Heat, anunciou que tiña problemas nun ril, e perdeuse os primeiros cinco meses de competición. Mourning necesitou un transplante de ril dous anos máis tarde.

## Tempada regular 
A tempada regular comezou o 31 de outubro de 2000, e rematou o 18 de abril de 2002. Os San Antonio Spurs acadaron a mellor porcentaxe de vitorias da tempada regular, con 58 partidos gañados de 82 disputados.

### Por división 
;División Atlántico

;División Central

;División Medio-Oeste

;División Pacífico

### Por conferencia 
;Conferencia Leste

;Conferencia Oeste

## Playoffs 
O campión da edición 2000-2001 da NBA foi o **Los Angeles Lakers**.

## Estatísticas 
### Galardóns individuais 
***MVP da Tempada:** Allen Iverson, Philadelphia 76ers
***Rookie do Ano:** Mike Miller, Orlando Magic
***Xogador Defensivo do Ano:** Dikembe Mutombo || Atlanta Hawks/Philadelphia 76ers
***Sexto Home do Ano:** Aaron McKie, Philadelphia 76ers
***Xogador máis mellorado:** Tracy McGrady, Orlando Magic
***Adestrador do Ano:** Larry Brown, Philadelphia 76ers
***Executivo do Ano:** Geoff Petrie, Sacramento Kings
***Xogador máis deportivo:** David Robinson, San Antonio Spurs

### Equipos ideais 
;Primeiro quinteto ideal.

;Segundo quinteto ideal.

;Terceiro quinteto ideal.

;Primeiro quinteto defensivo.

;Segundo quinteto defensivo.

;Primeiro quinteto de Rookies.

;Segundo quinteto de Rookies.

## Véxase tamén 
### Outros artigos 
* National Basketball Association

### Ligazóns externas 
* Páxina oficial da NBA 
* Tódolos datos sobre a tempada 2000-01 da NBA
A Nabeira

Como topónimo **A Nabeira** é un fitónimo que indica un lugar onde se dan os nabos. Pode referirse a:

;En Galiza
***A Nabeira**, lugar da parroquia de Vilachá, no concello de Monfero;
***A Nabeira**, lugar da parroquia de Dordaño, no concello de Oza-Cesuras;
***A Nabeira**, lugar da parroquia de Rodeiro, no concello de Oza-Cesuras;
***O Couce Nabeira**, lugar da parroquia do Alto de Xestoso, no concello de Monfero.

## Véxase tamén
### Outros artigos
Madeleine Stowe

**Madeline M. Stowe**, nada nos Ánxeles (California) o 18 de agosto de 1958, é unha actriz estadounidense. É coñecida por actuar en filmes como *O derradeiro dos mohicanos*, *Blink*, *China Moon*, *12 Monkeys*, ''The General's Daughter* e *We Were Soldiers''.

## Filmografía 
## Véxase tamén
Joel Edgerton

**Joel Edgerton**, nado o 23 de xuño de 1974 en Blacktown, Sydney, é un actor australiano de cine e televisión. É coñecido polos seus papeis nos filmes *Star Wars Episode II: Attack of the Clones*, *Star Wars Episode III: Revenge of the Sith*, *Animal Kingdom*, *The Thing*, *Warrior* e The Great Gatsby.

## Filmografía 
## Véxase tamén
Manuel Mato Vizoso

**Manuel Mato Vizoso**, nado en Vilalba o 23 de xaneiro de 1846 e finado na mesma vila o 9 de febreiro de 1909, foi un escritor e historiador galego.

## Traxectoria 
Dende 1875 traballou como secretario do xulgado municipal de Vilalba. Interesado pola historia de Vilalba, colaborou en xornais. En 1908 fundou *El Eco de Villalba*, que dirixiu ata a súa morte.

Foi correspondente da Real Academia Galega.

## Obras 
[miniatura|page=6|*Biografía de D. José Febrero*, 1897 ([PDF).]]
* *Biografía de D. José Febrero: importancia de sus obras jurídicas, noticias de sus reformadores y continuadores*, 1897 (premiada no certame de Mondoñedo de 1905). 
* *El partido de Villalba en la guerra carlista*, 1904 (folletín publicado en *La Idea Moderna*). 
* *Estudio histórico sobre algunos monasterios antiguos en el norte de Galicia. Sede britoniense y el origen de Mondoñedo*, 1905.
* *El asedio de Villalba*, 1907 (lenda en verso publicada en *La Idea Moderna*).

## Galería de imaxes 
## Véxase tamén 
### Bibliografía 
* 
* 
* 
* 

### Outros artigos 
* José Febrero
* CEIP Manuel Mato Vizoso
Hugh Dancy

**Hugh Dancy**, nado o 19 de xuño de 1975 en Stoke-on-Trent, é un modelo e actor inglés.

## Filmografía 
## Véxase tamén 
### Ligazóns externas 
*Ficha na IMDb
El Eco de Villalba

***El Eco de Villalba*** foi un periódico editado en Vilalba entre 1908 e 1915.

## Historia e características 
Subtitulado *Revista quincenal consagrada a la defensa de los intereses de Villalba y su comarca*, apareceu o 1 de xaneiro de 1908. Foi fundado e dirixido por Manuel Mato Vizoso, con José Novo Pardo como administrador. O seu ideario era conservador católico. Na súa declaración de principios aparecida no número 1 aformaba: "nada, ni pensamiento siquiera tendremos para la política; todo hasta el último aliento para la religión, para la patria y para este pedazo de tierra que nos vio nacer". Inicialmente tivo unha periodicidade mensual, despois foi quincenal e dende 1912 editouse tres veces ao mes. Como colaboradores figuraron Antonio García Hermida, Antonio Noriega Varela, Antonio Nieto Oliva, Xosé María Chao Ledo e Segundo López Carpintero. Logo da morte do seu fundador en febreiro de 1909, tivo como directores a José Novo Pardo e Manuel Bermúdez e pasou a defender o caciquismo local. Cesou a súa edición en 1915.

## Véxase tamén 
### Bibliografía 
* 

* 

### Ligazóns externas 
* López, José Miguel (12/1/2004). "La extraña desaparición de «El Eco de Villalba» dificulta su edición facsímil" *La Voz de Galicia* .
Til Schweiger

**Tilman Valentin "Til" Schweiger**, nado o 19 de decembro de 1963 en Friburgo, é un actor, director e produtor alemán.

## Filmografía 
## Véxase tamén 
### Ligazóns externas 
*Ficha na IMDb
Sedoheptulosa 7-fosfato

A **sedoheptulosa 7-fosfato**  ou **sedoheptulosa-7-fosfato** é unha molécula do monosacárido sedoheptulosa fosforilada no carbono 7. Trátase dun azucre de sete carbonos (heptosa), cun grupo cetona no carbono 2 (é unha cetosa) e cun fosfato esterificado no carbono 7. No metabolismo actúa como intermediario da ruta da pentosa fosfato e nas plantas no ciclo de Calvin da fase escura da fotosíntese.

## Na ruta da pentosa fosfato
A sedoheptulosa 7-fosfato intervén na fase non oxidativa da ruta da pentosa fosfato. Orixínase na reacción entre a ribosa 5-fosfato e a xilulosa 5-fosfato catalizada polo encima transcetolase, que dá lugar a sedoheptulosa 7-fosfato e gliceraldehido 3-fosfato.
ribosa 5-fosfato + xilulosa 5-fosfato → gliceraldehido 3-fosfato + sedoheptulosa 7-fosfato
Despois, o gliceraldehido 3-fosfato e a sedoheptulosa 7-fosfato reaccionan formando frutosa 6-fosfato e eritrosa 4-fosfato, en reacción catalizada pola transaldolase.
gliceraldehido 3-fosfato + sedoheptulosa 7-fosfato → frutosa 6-fosfato + eritrosa 4-fosfato

## Na fotosíntese
Na fase rexenerativa do ciclo de Calvin da fase escura da fotosíntese a sedoheptulosa 7-fosfato intervén nas seguintes reaccións :

Orixínase a partir da sedoheptulosa 1,7-difosfato, que perde o fosfato do carbono 1 en reacción catalizada pola sedoheptulosa-1,7-bisfosfatase. 
sedoheptulosa 1,7-difosfato → sedoheptulosa 7-fosfato + Pi

Despois, a sedoheptulosa 7-fosfato formada reacciona co gliceraldehido nunha reacción similar á da ruta da pentosa fosfato, pero en dirección inversa.
sedoheptulosa 7-fosfato + gliceraldehido 3-fosfato → ribosa 5-fosfato + xilulosa 5-fosfato

## Notas
## Véxase tamén 
* Sedoheptulosa
* Sedoheptulosa 1,7-difosfato
* Heptosas
Ken Stott

**Kenneth Campbell "Ken" Stott**, nado o 19 de outubro de 1954 en Edimburgo, é un actor escocés.

## Filmografía 
## Véxase tamén
Javier Valcarce Ocampo

**Javier Valcarce Ocampo**, nado en Lugo e finado na Coruña o 27 de febreiro de 1922, foi un avogado, escritor e xornalista galego.

## Traxectoria 
Estudou Dereito na Universidade de Santiago de Compostela e colaborou en *El Estudiante* e *El Tricornio*, que chegou a dirixir. En outubro de 1883 escribiulle a Rosalía de Castro para incluír neste xornal fragmentos de *Cantares gallegos*. Foi tamén redactor de *El Eco de Santiago* e *Gaceta de Galicia*.

Tras pasar por Mugardos, Cuenca, León e Santiago, instalouse en Pontevedra, onde era oficial do Goberno Civil, colaborou en *Diario de Pontevedra*, *El Ciclón*, *Galicia Recreativa* e *El Ángel del Hogar*, usando en ocasións os pseudónimos **Ervija**, **Juan José** e **Un xeiteiro**. En 1907 publicou *La redención de foros*, dedicado a Eduardo Vincenti e cun prólogo de Augusto González Besada, que gañou o Certamen Social y Literario de Pontevedra, convocado pola Asociación Protectora del Obrero, e que serviu como liña táctica para os inicios da loita agraria do Directorio de Teis.

Trasladouse despois a Palencia (1911) e finalmente á Coruña onde foi oficial primeiro do concello, funcionario do Goberno Civil e colaborou en *El Ideal Gallego* coa sección "Prosas rimadas" asinando co pseudónimo **Pifartos**.

## Obras 
### Teatro 
[miniatura|*La redención de los foros*, 1907, con prólogo de [Augusto González Besada.]]
* *Luchar con el corazón*, 1884.
* *El gran proyecto*, 1888.
* *Pontevedra en el siglo XX*, 1891.
* *Siluetas*, 1893.
* *Palique*, 1901.
* *Una noche en el infierno*, 1906.
* *Soledad*, 1908.

### Narrativa 
* *María*

### Poesía 
* *Flores de espino*, 1900.

### Ensaio 
* *La redención de foros*, 1907.

## Vida persoal 
Casou con Camila García Gallego e foi pai de María Valcarce García e do tamén escritor Javier Valcarce García.
## Notas 
## Véxase tamén 
### Bibliografía 
* 
* 

### Ligazóns externas 
* Artigos de Javier Valcarce na Hemeroteca da RAG